	[image: image1.wmf]
	Egri Városi Sportiskola és az                  Egri Kispályás Labdarúgók Egyesülete
3300 Eger, Stadion u. 8.

Tel.: 30/9387-055; ügyintéző: 70/3717-298


	4



VERSENYKIÍRÁS
A 2011-2012. ÉVI VÁROSI KISPÁLYÁS LABDARÚGÓ BAJNOKSÁGRA
1./
A bajnokság célja: Eger város és vonzáskörzete polgárainak lehetőséget biztosítani a szabadidő hasznos eltöltéséhez.

Az elért eredmények alapján a bajnokság győztesének és helyezettjeinek megállapítása. A mérkőzések nézőinek színvonalas szórakoztatása. A kispályás bajnokságban résztvevő csapatok versenyeztetése.

2./
A bajnokság ideje és helye: sorsolás szerint

Tavaszi várható kezdés időpontja:

2011. augusztus 29.-től
-
november 09-ig


Őszi várható kezdés időpontja:

2012. március 26.-tól 
- 
június 06-ig 

Mérkőzések helye, időpontja: sorsolás szerint. Az I. osztályú mérkőzések hétfőn, a II. és III. osztályú mérkőzések hétfő, kedd és szerdai napokon a Lajosvárosi salakos pályán és az Északi műfüves pályáin kerülnek lebonyolításra.

3./
A bajnokság rendezője

Egri Városi Sportiskola és az Egri Kispályás Labdarúgók Egyesülete


4./
A bajnokság résztvevői:


a./
Az I., II. és III. osztályban azok a játékosok szerepelhetnek, akik rendelkeznek érvényes tagsági könyvvel. A 2011-2012. évi bajnokságban nem kötelező a sportorvosi igazolás. Nem játszhatnak az Egri Kispályás Bajnokságban azok a játékosok, akik NB-I osztályban szerepelnek. A fentiekből következik, hogy azon játékosok, akik az országos kispályás bajnokságban (FUTSAL - bajnokságban), illetve NB-II, NB-III. és a Megyei Bajnokságokban játszanak, jogosultak a városi kispályás bajnokságban játszani.

b./
Az Egri Városi Sportiskola és az Egri Kispályás Labdarúgók Egyesülete által rendezett Városi Kispályás Labdarúgó Bajnokságban mindenki saját felelősségére vesz részt. A mérkőzéseken esetlegesen elszenvedett bárminemű sérülés következtében semmilyen felelősségre vonási illetve kártérítési igénnyel nem élhet a rendező szervvel szemben. A rendező szerv a mérkőzések helyszínén annak időpontjában a behozott személyes valamint értéktárgyakért felelősséget nem vállal, azok őrzéséről, biztonságos tárolásáról mindenki saját maga köteles gondoskodni. A bajnoksággal kapcsolatban készült mindennemű hang és képi felvétel esetén azokra vonatkozóan semmilyen igényt nem támaszt. A bajnokságba nevezett csapatok vezetői kötelesek a versenykiírásban foglaltakat a csapat játékosaival megismertetni. A játékos aki a bajnokságban szerepel a versenykiírást és az abban foglaltakat elfogadottnak, saját magára kötelezőnek tekinti.
c./
Az igazolások elkészítéséhez személyi igazolvány bemutatása szükséges.
Elkészítés helye: Városi Stadion Eger, Stadion u. 8. ( Bozsikné Marica )


d./
A bajnokságba benevezett csapatok igazolási, illetve átigazolási határideje 2011. augusztus 1-vel indul. Évközben az első fordulótól - a bajnokság utolsó 5 fordulóját megelőzően - egy alkalommal engedélyez átigazolást az Egyesület . (De ebben az esetben 1.000,- forintot kell befizetni átigazolási adminisztráció költség címen. Kivétel, ha korábban megszűnt, illetve a jelenlegi bajnokságban nem szereplő csapattól történik az átigazolás.)

A bajnokság utolsó 5 fordulójában nincs igazolási és átigazolási lehetőség!


5./
A bajnokság lebonyolítási rendszere

a./
2011-2012. évben az osztályokból a kiesés és feljutás az alábbiak szerint alakul:

I. osztályból
a 11 - 12. helyezett kiesik
a II. osztályba

II. osztályból
az 1 - 2. helyezett felkerül
az I. osztályba


II. osztályból
a 11 - 12. helyezett kiesik
a III. osztályba


III. osztályból
az 1 - 2. helyezett felkerül
a II. osztályba
b./
2011-2012. évben a kispályás bajnokság pontozási rendszere a következő:
- győzelem esetén 3 pont,
- döntetlen esetén 1 pont,
- vereség esetén 0 pont.
Helyezések eldöntése:
- pontkülönbség
- azonos pontszám esetén az egymás ellen elért eredmény, majd az egymás elleni gólkülönbség

- azonos pontszám és egymás ellen elért eredmény esetén és az azonos egymás elleni gólkülönbség esetén a bajnokság során elért gólkülönbség

- ha minden azonos, új mérkőzést kell lejátszani, kieső és feljutó helyről van szó.


c./
A mérkőzéseket a kisorsolt időben kötelesek a csapatok lejátszani. Indokolt esetben közös megegyezéssel - az Egyesület engedélyével - eltérő időpontban lejátszható a mérkőzés.

· kérelmet legalább 3 nappal a kisorsolt mérkőzés előtt, írásban kell benyújtani az Egyesület Elnökségéhez – mindkét csapat vezetőjének aláírásával – és 2.000,- Ft halasztási díjat kell fizetni a kérelmező csapat részéről.

· Az elhalasztott mérkőzés újra játszásánál csak azok a játékosok játszhatnak akik az elhalasztott mérkőzés időpontjába le voltak igazolva.

· A bajnokság során maximum két esetben kérhető halasztás egy csapat részéről, de a pályadíjat ismét be kell fizetni / Lajosvárosi sporttelep 6000 Ft és Északi sporttelep 6000 Ft /.

Az utolsó öt fordulóban kiírt mérkőzést elhalasztani nem lehet!
d./
Nevezési határidő:
2011.augusztus 16-ig, a mellékelt nevezési lapon.

6./
Költségek

a./
Nevezési díj:
12.000 Ft 
         melyet 2011. augusztus 08-tól - 2011. augusztus 16-ig kell az Egyesület pénztárába befizetni (a nevezési lapon való meghatározással Bozsik Nándornénál).

Pályahasználati díj: 6.000.- Ft/mérkőzés- Lajosvárosi sporttelep /salakos /.


Pályahasználati díj: 6.000.- Ft/mérkőzés- Északi sporttelep / műfüves /.


A pályahasználati díj éves, teljes összegét 2011. augusztus 18-tól - 2011. augusztus 23-ig kell befizetni (a nevezési lapon való meghatározással Bozsik Nándornénál és Kasza Gábornál).


Amennyiben az illetékes csapatok nem fizetik be, úgy nem vehetnek részt a bajnokságban.

· Ha év közben a csapat saját hibájából kizárásra kerül, költség visszatérítésre nem jogosult.

b./
Egyéb költségek

A bajnokság során a megállapított játékvezetői díjat kell mindig alkalmazni, amelyről a játékvezetők kötelesek számlát adni.


A játékvezetői díjat a pályaválasztó csapatok a mérkőzés kezdete előtt kötelesek kifizetni.


2011-2012-ben a játékvezetői díj I., II. osztályban 2.000,- Ft, III. osztályban 1.700,- Ft. Lehetőség van a játékvezetői díjak egyösszegű befizetésére is amit az Egyesület pénztárába kell befizetni előzetes egyeztetés alapján.
· A pályaválasztó csapat a játékvezetői díjat akkor is köteles megfizetni, ha az ellenfél nem állt ki.

Amennyiben a pályaválasztó csapat nem jelenik meg a mérkőzésre, úgy a kiküldött játékvezetőnek köteles a játékvezetői díjat utólagosan is kifizetni. Amennyiben a következő fordulóig a játékvezetői díjat a pályaválasztó csapat nem fizeti meg, úgy –1 pont levonásban részesül mindaddig, amíg a tartozását nem rendezi. 

7./
Egyéb rendelkezések

a./
A bajnoki mérkőzés megkezdéséhez legalább 5 (öt) játékos szükséges, ebből egy játékos a kapus. A mérkőzés befejezéséig a csapat kiegészíthető hat főre bármikor. A jegyzőkönyvbe a mérkőzés megkezdése előtt valamennyi leigazolt játékos beírható függetlenül attól, hogy a kezdésre az adott játékos meg tudott-e jelenni, vagy sem. Ebből következik, hogy az esetlegesen később érkező, de jegyzőkönyvben szereplő játékos az adott mérkőzésen pályára léphet.

b./
Ki nem állás esetén első alkalommal a 3 pont 3:0-s gólkülönbséggel a vétlen csapatot illeti meg, a vétkes csapattól még –2 pontot is levonunk. Második alkalommal a 3 pont 3:0-s gólkülönbséggel a vétlen csapatot illeti meg, a vétkes csapattól még további -3 büntetőpont is levonásra kerül. Harmadik esetben kizárásra kerül. A kizárt csapat újbóli nevezése esetén csak a legalsóbb osztályban indulhat. 

Abban az esetben, ha létszámhiánnyal kiálló csapat a mérkőzés közben 5 fő alá csökken (sérülés, levonulás, végleges kiállítás) a játékvezető köteles a mérkőzést félbeszakítani. A vétlen csapatot 3 pont 3-0 gólkülönbség illeti meg, a vétkes, létszámhiányos csapattól –1 büntető pont kerül levonásra.

Az a csapat aki 8 napon belül hivatalosan tudja igazolni a mérkőzésről való távolmaradását, az Egyesület Fegyelmi Bizottsága elrendelheti a mérkőzés újra játszását. A mérkőzés költségeit a vétkes csapat köteles kifizetni / pályadíj, játékvezetői díj/.

c./
A jogosulatlan játékos-szerepeltetés, vagy igazolással összefüggő szabálysértés előfordulása esetén a vétkes csapattól - a bizonyított tényállás után - 3 pont kerül levonásra, az adott mérkőzés 3:0-s gólkülönbség elvesztésével egyidejűleg.


Az óvást benyújtó csapat köteles valamennyi bizonyítékot a Fegyelmi Bizottság rendelkezésére - az óvással egy időben - átadni. Ellenkező esetben a bizottság csak hiányos bizonyítékok alapján tud dönteni.

· A jogosulatlanul szerepelt játékos esetén, amennyiben bizonyítást nyer, a csapattól annyiszor három büntetőpont kerül levonásra, ahányszor az előző mérkőzések jegyzőkönyvében szerepelt.

d./
A bajnokság kezdetére minden csapat köteles versenyjegyzőkönyvet beszerezni. A mérkőzés alkalmával a pályaválasztó csapat a jegyzőkönyvet egy példányban kitöltve bocsátja a játékvezető rendelkezésére, a sportigazolványokkal együtt. A jegyzőkönyvben szerepeljen a pontos fejléc kitöltése (csapatok, csapatvezetők). A jegyzőkönyvben az igazolási számon túlmenően a mez számozásnak is szerepelni kell.

e./
Játékosok felszerelése


Egységes számozott mez (a kapusé lényegesen megkülönböztethető), nadrág, kizárólag torna vagy szabadidő, illetve salak cipő. (Semmiféle stoplis cipő nem használható!) A mezek számozása kötelező!!

f./
A játékból végleg kiállított játékos a Fegyelmi Bizottság döntéséig semmilyen, az Egri Városi Sportiskola és az Egri Kispályás Labdarúgók Egyesülete által rendezett bajnokságban (tornán) nem szerepelhet. A csapatvezető köteles a kiállított játékos igazolványát a játékvezetőnek átadni (felfüggesztve).


Fegyelmi ügyben első fokon a Fegyelmi Bizottság,


másod fokon az Elnökség jár el. Az Elnökség döntése ellen fellebbezésnek helye nincs.

· A kettős igazolású játékos (öregfiúknál is szerepel) a Fegyelmi Bizottság által csak meghatározott időre tiltható el.

g./
Azon csapatok, amelyek 2011-2012. évre névváltozást eszközöltek, kötelesek az igazolásokat átíratni az új névre, a bajnokság megkezdéséig. A bajnokság közben nevet változtatott csapat 400,- Ft /fő/igazolás díjat köteles megfizetni az Egyesület pénztárába.

h./
Az óvást a mérkőzés lejátszásától számított 8 napon belül lehet benyújtani az Egyesület Fegyelmi Bizottságához. Óvási díj: 2.000 Ft.

Fellebbezést a fegyelmi határozat megjelenésétől számított 8 napon belül lehet benyújtani az EKLE Elnökségéhez. Fellebbezési díj: 3.000 Ft.
A pénzbefizetés elmaradása esetén sem óvással, sem fellebbezéssel nem foglalkozunk.
Jogos óvás esetén az óvási díjat az Egyesület visszafizeti.


i./
A bajnokságban felmerülő vitás kérdésben az EVSI és az EKLE Elnöksége a Versenykiírás alapján dönt.


j./
A mérkőzés kezdési időpontjától a várakozási idő maximum 10 perc (ellenfél, csapat, játékvezető).


k./
A játékvezetőről leiratkozni a bajnokság kezdete előtt lehet, amelyet írásban az Elnökség felé kell beadni. Egy csapat csak egy játékvezetőről iratkozhat le.


l./
A fegyelmi tárgyalás időpontja, helye minden héten pénteken, 16.00 óra, Eger, Faiskola u. 3.


8./
Díjazás


a./
Minden csoport első helyezettje serleg díjazásban részesül.


b./
Minden csoport 1-3. helyezettje érem díjazásban részesül.


9./
Fontosabb játékszabályok



A mérkőzés játékideje 2x25 perc.


A csere csak a cserezónában történhet.


A támadó csapat játékosáról az alapvonalon túlra került labdát a kapus kidobással vagy kapukirúgással hozza újra játékba a büntető terület bármely részéről.


Játékba a labda akkor kerül, ha elhagyja a büntető területet.


Kapus kidobással vagy rúgással közvetlen gólt nem lehet elérni (kivéve, ha játékban volt a labda).


Első kiállításnál 2 perc, másodiknál 5 perc, harmadik esetnél végleges kiállítást / 5 perc / kell alkalmazni.

Végleg kiállított játékos helyett 5 perc elteltével új játékos (csere) léphet pályára.

A kapusról a alapvonalon kívülre pattant labda szögletrúgás.


z oldalvonalon kívülre került labda csak kézzel dobható be / rúgni nem lehet /.

Pontrúgásoknál (szögletrúgás, szabadrúgás) a sorfal a rúgást végző játékos kérésére 5 méterre köteles felállni.


A lábbal történő szándékos hazaadás esetén a kapus csak lábbal játszhatja meg a labdát.

Eger, 2011. augusztus 08.

         Egri Városi Sportiskola és az
Egri Kispályás Labdarúgók Egyesülete

